
01.09.2026 г.
ОБЯВА ЗА НАБИРАНЕ НА ОФЕРТИ
Бенефициент: Основно училище „Иван Вазов“ – гр. Кюстендил
ЕИК: 181214358
Адрес: гр. Кюстендил, п.к. 2500, ул. „София“ № 6

Проект № BG05SFPR001-1.010-0273
„Сигурна среда за всяко дете: превенция и интервенция в ОУ „Иван Вазов“

Административен договор за предоставяне на БФП № BG05SFPR001-1.010-0273-C01 от 14.08.2026 г.

Програма „Образование“ 2021–2027
Процедура BG05SFPR001-1.010 „Превенция и предотвратяване на тормоза и насилието и намаляване агресията в училищата“

Във връзка с изпълнението на проект № BG05SFPR001-1.010-0273 „Сигурна среда за всяко дете: превенция и интервенция в ОУ „Иван Вазов“, ОУ „Иван Вазов“ – гр. Кюстендил, набира оферти за изпълнение на следния предмет:

„Експертно разработване/актуализиране на училищен план/програма за превенция на тормоза и агресията с механизъм за мониторинг/оценка за прилагане на училищен подход по Дейност 1 на проект BG05SFPR001-1.010-0273 „Сигурна среда за всяко дете: превенция и интервенция в ОУ „Иван Вазов“

ПРЕДМЕТ, ОБХВАТ НА ЕКСПЕРТНАТА РАБОТА И РЕЗУЛТАТ
Експертната работа е насочена към разработване и последващо актуализиране на училищния план/програма за превенция и противодействие на тормоза, насилието и агресията с механизъм за мониторинг/оценка.
При изпълнението следва да бъдат отчетени действащите училищни правила и практики, ролите и отговорностите на участниците, приложимите алгоритми за действие, както и необходимите инструменти за документиране, проследяване, мониторинг и оценка на резултатите.
Обхватът на възложената експертна работа включва:
· разработване на училищния план/програма за превенция и противодействие на тормоза, насилието и агресията с механизъм за мониторинг/оценка за учебната 2026/2027 г. – в обем 170 астрономически часа експертна работа;
· извършване на две последващи актуализации на училищния план/програма и механизма за мониторинг/оценка в рамките на срока на проекта:
· за учебната 2027/2028 г. – в обем 115 астрономически часа експертна работа;
· за учебната 2028/2029 г. – в обем 115 астрономически часа експертна работа.
Общият максимален обем на експертната работа е 400 астрономически часа.

ДОПУСТИМИ КАНДИДАТИ
Оферти могат да подават:
· физически лица;
· юридически лица, които разполагат или ще осигурят конкретни физически лица – експерти образователни дейности (ЕОД), които реално ще изпълняват пряката експертна работа.
Изборът на изпълнител се извършва при спазване на принципите на публичност, прозрачност, равнопоставеност и недискриминация.

МИНИМАЛНИ ИЗИСКВАНИЯ КЪМ ЕКСПЕРТИТЕ
Към физическото лице – кандидат, съответно към всяко физическо лице, предложено от кандидат – юридическо лице за реално изпълнение на пряката експертна работа като ЕОД, се прилагат следните минимални изисквания:
1. Образование и квалификация
Завършено висше образование, минимум образователно-квалификационна степен „бакалавър“, в професионално направление и/или специалност, релевантни към предмета на обявата – психология, педагогика, социални дейности или друга приложима област, свързана с предмета на възлагането и работата с деца и ученици.
2. Професионален опит
Доказан професионален опит, релевантен към предмета на обявата, включително опит в сферата на образованието и/или при изпълнение на дейности, свързани с превенция, подкрепа и работа с деца и ученици.
Не се определя минимален брой години професионален опит, като неговата продължителност се използва при класирането на допуснатите кандидати.
При кандидат – физическо лице: кандидатът следва лично да изпълнява експертната работа като външен експерт образователни дейности (ЕОД) и да отговаря на всички минимални изисквания.
При кандидат – юридическо лице: кандидатът следва да посочи конкретното/конкретните физически лица, чрез които ще изпълнява пряката експертна работа, и да докаже, че всяко предложено лице отговаря на минималните изисквания.
Когато се предлагат повече от един експерт, юридическото лице следва изрично да посочи един водещ експерт, чийто професионален опит ще бъде използван за целите на класирането.

СЪДЪРЖАНИЕ НА ОФЕРТАТА И ДОКАЗАТЕЛСТВА
Офертата следва да съдържа:
· данни за кандидата и данни за контакт;
· при юридическо лице – наименование, ЕИК, седалище и адрес на управление, представляващ, лице за контакт, телефон и електронна поща;
· при физическо лице – имена, адрес за кореспонденция, телефон и електронна поща;
· кратко описание на предложения начин за изпълнение на експертната работа;
· автобиография на физическото лице – кандидат, съответно автобиографии на предложените от юридическото лице експерти ЕОД;
· документи, удостоверяващи образованието и квалификацията на експерта/експертите;
· документи и/или други доказателства, от които могат да бъдат установени видът, съдържанието и продължителността на релевантния професионален опит;
· при кандидат – юридическо лице с повече от един предложен експерт – изрично посочване на водещия експерт;
· срок на валидност на офертата – не по-малко от 30 календарни дни, считано от крайния срок за подаване на офертите.

ВЪЗНАГРАЖДЕНИЕ И ФИНАНСОВА РАМКА
Приложимият актуализиран единичен разход за възнаграждение на експерт образователни дейности (ЕОД) за 1 отработен астрономически час е 26,00 евро с включен ДДС, когато е приложимо.
При изпълнение в рамките на предвидените 5 учебни срока максималният общ обем на експертната работа е до 400 астрономически часа, съответстващ на максимална обща стойност до 10 400,00 евро с включен ДДС, когато е приложимо, при реално изпълнение, отчитане и приемане на пълния планиран обем.
Възнаграждението е определено чрез приложимия единичен разход по процедурата и кандидатите не следва да подават ценово предложение.


РАЗГЛЕЖДАНЕ И ИЗБОР НА ИЗПЪЛНИТЕЛ
На първи етап се проверява съответствието на кандидата, предложените експерти и представените документи с условията на настоящата обява.
До класиране се допускат само кандидатите, които отговарят на всички минимални изисквания и са представили необходимите документи и доказателства.
Критерий за избор: най-голям доказан релевантен професионален опит на експерта, който ще изпълнява пряката експертна работа, а при кандидат – юридическо лице – на посочения водещ експерт.
Релевантният професионален опит се установява въз основа на представените документи и се сравнява по продължителност.
При определяне продължителността на професионалния опит периодите, които се застъпват във времето, се отчитат еднократно.
При равен доказан релевантен професионален опит предимство има кандидатът, чийто експерт/водещ експерт е изпълнил по-голям брой документално доказани сходни задачи, свързани с:
· превенция на тормоза, насилието и агресията;
· превенция на девиантното поведение и правонарушенията сред деца и подрастващи;
· подкрепа и работа с деца и ученици;
· разработване или актуализиране на училищни програми, планове, правила, процедури, алгоритми;
· разработване или прилагане на инструменти за мониторинг и оценка.
При пълно равенство и след прилагане на допълнителния критерий изпълнителят се определя чрез публичен жребий между кандидатите с равни показатели.
Възложителят може да изисква писмени разяснения и уточнения по представените документи, без да допуска промяна на предложението или представяне на обстоятелства, които не са били налице към крайния срок за подаване на офертите.

ВЪЗЛАГАНЕ, ОТЧЕТНОСТ И ПЛАЩАНЕ
Формата на договора с избрания кандидат се определя съобразно неговия правен статус, характера и продължителността на ангажимента и приложимото законодателство.
При кандидат – юридическо лице се сключва договор за услуга, като пряката експертна работа се изпълнява от физическите лица, посочени в офертата.
Размерът на плащането за съответния отчетен период се определя като приложимият единичен разход от 26,00 евро за един астрономически час с включен ДДС, когато е приложимо, се умножи по броя на действително отработените, отчетени и приети астрономически часове.
Плащане се извършва само за действително извършена и приета работа.
За доказване и отчитане на изпълнението се представят най-малко:
· разработеният училищен план/програма за превенция на тормоза и агресията с механизъм за мониторинг/оценка;
· при всяка последваща актуализация – актуализираната версия на съответния документ;
· справка за отработените часове за всяко физическо лице, реално изпълнявало пряката експертна работа, съгласно приложимия образец по процедурата;
· други документи и доказателства, изискуеми съгласно Условията за възстановяване на разходите и договора с избрания изпълнител.
Извършената работа подлежи на приемане от Възложителя.
Когато изпълнителят е юридическо лице, същият носи отговорност за осигуряването на посочените в офертата експерти и за своевременното представяне на всички изискуеми документи за извършената от тях работа.
Изпълнителят и експертите са длъжни да спазват изискванията за поверителност и защита на личните данни, включително при работа с информация за ученици, родители и конкретни случаи.
При сключването и изпълнението на договора се прилагат изискванията за недопускане на конфликт на интереси.

СРОК И МЯСТО НА ИЗПЪЛНЕНИЕ
Експертната работа се изпълнява поетапно в рамките на срока на проекта, по график, съгласуван с ОУ „Иван Вазов“, но не по-късно от 14.04.2029 г.
Основното място на изпълнение и координация е: ОУ „Иван Вазов“ – гр. Кюстендил, ул. „София“ № 6.
Част от експертната работа може да бъде извършвана дистанционно, когато характерът на конкретната задача позволява това и при осигурена необходимата координация с Възложителя.

СРОК И НАЧИН ЗА ПРЕДСТАВЯНЕ НА ОФЕРТИТЕ
Краен срок за представяне на офертите: 08.09.2026 г., 16:00 часа.

Офертите могат да бъдат представени:
· на място: ОУ „Иван Вазов“, гр. Кюстендил, ул. „София“ № 6;
· по електронен път: на e-mail ouvazov_kn@abv.bg.
При подаване по електронен път офертата и приложенията към нея следва да бъдат представени във формат PDF и да са подписани от физическото лице – кандидат, съответно от представляващия юридическото лице.
В полето „Относно“ на електронното съобщение следва да бъде посочено: „Оферта – ЕОД – проект BG05SFPR001-1.010-0273“
Оферти, получени след изтичане на крайния срок, не се разглеждат.

ДОПЪЛНИТЕЛНА ИНФОРМАЦИЯ
ОУ „Иван Вазов“ – гр. Кюстендил
Адрес: гр. Кюстендил, п.к. 2500, ул. „София“ № 6
Тел.: 0899 629 414
E-mail: ouvazov_kn@abv.bg


СИЛВИЯ СЛАВЕВА
ДИРЕКТОР НА ОУ „ИВАН ВАЗОВ“ 


Дата: 01.09.2026 г.
Гр. Кюстендил
Административен договор за БФП № BG05SFPR001-1.010-0273-C01, проект BG05SFPR001-1.010-0273 „Сигурна среда за всяко дете: превенция и интервенция в ОУ „Иван Вазов““, по процедура BG05SFPR001-1.010 „Превенция и предотвратяване на тормоза и насилието и намаляване агресията в училищата“, Програма „Образование“ 2021–2027
image1.png
demnavucnpano ot - OBPASOBAHE
EBponeickus cbio3 - 20212027




